James V

James V (10 April 1512 – 14 Disember 1542; Jawi: ) ialah Raja Scotland dari 9 September 1513 sehingga kemangkatannya pada tahun 1542. Baginda ditabalkan pada 21 September 1513 pada usia tujuh belas bulan. James ialah anak kepada Raja James IV dan Margaret Tudor, anak perempuan Henry VII dari England. Semasa zaman kanak-kanaknya Scotland ditadbir oleh pemangku raja, pertama oleh ibunya sehingga ibunya berkahwin semula, kemudian oleh anak saudara sepupunya, John Stewart, Duke dari Albany. James mula memerintah sendiri pada tahun 1528 selepas baginda akhirnya lepas daripada penjagaan bapa tirinya, Archibald Douglas, Earl dari Angus ke-6. Tindakan pertamanya ialah membuang Angus dari negeri dan merampas tanah bangsawan Douglas.

James melipat gandakan pendapatannya dengan mengetatkan kawalan ke atas estet-estet diraja dan keuntungan daripada kehakiman, cukai, dan hak daripada sistem feudal. Baginda mengasaskan Kolej Keadilan pada tahun 1532 dan bertindak untuk membanteras anarki dan pemberontakan di sempadan England-Scotland dan Hebrides. Persaingan antara Perancis, England dan Empayar Rom Suci memberi James kepentingan diplomatik, dan baginda mendapat dua perkahwinan Perancis yang beruntung dari segi politik dan kewangan, pertama dengan Madeleine dari Valois kemudian kepada Mary dari Guise. James juga mempunyai sekurang-kurangnya sembilan anak luar nikah dengan beberapa perempuan simpanan.

Pemerintahan James menyaksikan permulaan Protestantisme di Scotland, dan perpisahan bapa saudaranya Henry VIII dari England daripada Gereja Rom pada tahun 1530-an memberikan James kelebihan untuk tawar-menawar dengan kepausan, membolehkan James untuk meningkatkan kawalannya ke atas pelantikan gerejawi dan dividen daripada pendapatan gereja. Paus Paulus III juga memberinya gelaran Pembela Iman pada tahun 1537. James terus-menerus menghantar warkah diplomatik dengan pelbagai bangsawan dan penghulu Ireland sepanjang mereka menentang Henry VIII pada tahun 1530-an, dan pada tahun 1540 mereka menawarkan baginda jawatan raja Ireland. Sebagai penaung seni, James turut membelanjakan pembinaan beberapa kediaman diraja dalam gaya Goth Tinggi dan Renaissance.

James diperikan sebagai seorang raja yang pendendam, dan polisi-polisinya banyak didorong haloba serta paranoid akan golongan bangsawannya yang membawa kepada perampasan tanah mereka. Baginda juga pernah disifatkan sebagai "raja orang miskin", kerana baginda mudah dicapai orang miskin dan sering membela mereka daripada penindas. James mangkat pada Disember 1542 berikutan kekalahan Scotland oleh Inggeris dalam Pertempuran Solway Moss. Satu-satunya anak sahnya yang masih hidup, Mary, menggantikannya pada umur baru enam hari.

 Anak-anak 

 Sah taraf 
NamaLahirMeninggal duniaCatatanDengan Madeleine dari Perancistiada anakDengan Mary dari GuiseJames, Duke dari Rothesay22 Mei 154021 April 1541 Arthur atau Robert, Duke dari Albany12 April 154120 April 1541 Mary, Ratu Scotland8 Disember 15428 Februari 1587Mula-mula berkahwin dengan Francis II dari Perancis; tiada anak. Kedua, Henry Stuart, Lord Darnley, dan dapat anak (James VI dan I). Ketiga, James Hepburn, Earl ke-4 Bothwell; tiada anak.

 Tidak sah taraf 
NamaLahirMeninggal duniaCatatanDengan Elizabeth Shaw James Stewart, Komendator Kelso dan Melrose 1529HMC: 6th Report & Appendix (London, 1877), p. 670: Pope Clement VII sent a dispensation to James V dated 30 August 1534 that allowed four of the children to take holy orders when they came of age. The document stated that James elder was in his fifth year, James younger and John in their third year, and Robert in his first year.1557Anak perempuannya, Marjorie, berkahwin dengan anak saudara lelakinya, Robert Stewart, Earl pertama Orkney. Namun, sesetengah sumber menyatakan beliau tiada anak.Dengan Margaret ErskineJames Stewart, Earl pertama Moray23 Januari 1570Ketua Rahib St. Andrews; Pemangku Raja Scotland, untuk anak saudaranya James VI dan I. Berkahwin dengan Agnes Keith, Countess dari Moray, dan ada anak. Beliau ketua kerajaan pertama yang dibunuh dengan senjata api.Robert Stewart ?1581Gordon Donaldson, Register of the Privy Seal of Scotland: 1567-1574, vol. 6 (Edinburgh, 1963), p. 67 no. 298: Register of the Privy Seal, vol. 8 (Edinburgh, 1982), p. 485, no. 2742.Ketua Rahib WhithornDengan Elizabeth StewartAdam Stewart, Ketua Rahib Perth ?20 Jun 1575Berkahwin dengan Janet Ruthven dan ada anak. Pada Jun 1596, James VI memberikan £200 kepada anak Adam, James Stewart, untuk perbelanjaannya di negara asing.National Records of Scotland, Exchequer vouchers E23/7.Dengan Christine BarclayJames Stewart ? ? Dengan Elizabeth CarmichaelJohn Stewart, Komendator ColdinghamNovember 1563Berkahwin dengan Jean Hepburn dan ada anak antaranya Francis Stewart, Earl ke-5 Bothwell. Juga ada anak yang tidak sah.Dengan Elizabeth BethuneLady Jean Stewart7 Januari 1587/88Berkahwin dengan Archibald Campbell, Earl ke-5 Argyll; tiada anak.Dengan Euphame ElphinstoneRobert Stewart, Earl pertama Orkney dan Lord dari Zetland (Komendator Holyrood)4 Februari 1593Berkahwin dengan Jean Kennedy dan ada anak. Juga ada anak yang tidak sah.Anak yang tidak dinamakan??Meninggal dunia semasa kecil

 Moyang 

 Rujukan 

 Pautan luar 


 James V di laman web rasmi Monarki British


Kategori:Kelahiran 1512
Kategori:Kematian 1542
Kategori:Raja Scotland abad ke-16
Kategori:Pengebumian di Biara Holyrood
Kategori:Duke dari Rothesay
Kategori:Kerabat Stuart
Kategori:Kesateria Garter
Kategori:Kesateria Bulu Emas
Kategori:Raja kanak-kanak
Kategori:Orang dari Linlithgow
Kategori:Orang Scotland berketurunan Wales
Kategori:Penyair Scotland
Kategori:Putera Scotland
Kategori:Lord High Steward Scotland
Kategori:Bangsawan Scotland abad ke-16
Kategori:Penduduk Istana Stirling
Kategori:Kanak-kanak James IV dari Scotland